Kenny Anderson

**Kenny Anderson** () marupokan saurang pamain sipak bola nan barasa dari Balando nan bamain untuak Altijd Sterker Worden Hendrik-Ido-Ambacht. Inyo adolah katurunan dari tigo nagari, Indonesia, Skolandia, jo Balando. Kenny dikatahui barasa dari katurunan Indonesia dari jalur katurunan amaknyo.

Kenny biaso bamain sabagai galandang di tim ASWH Ambatch nan bamain untuak Liga Sipak Bola Balando. Kontraknyo surang baru ka barakhia pado bula Juli 2020.

Pado tahun 2015, Kenny dikabaan nio dinaturalisasi dek Persatuan Sepakbola Seluruh Indonesia (PSSI). Kenny Anderson masuak ka daftar pamain sipak bola nan ka naturalisasi dek Indonesia pado tahun 2017 nan dikaluaan dek Kamantarian Pamuda jo Olahraga.

Namo Kenny Anderson indak familiar dek urang nan suko sipak bola di Indonesia. Walau pun baitu, namonyo pernah dikatahui masuak ka pamain sipak bola nan ka bagabuang jo Bali United pado musim 2017/2018 dulu.

## Posisi jo Gaya Bamain
Kenny Anderson bamain sipak bola manggunokan kaki suok sabagai kaki nan dominan. Dalam pamainan, inyo manyukoi posisi galandang, bisa sabagai galandang kida atau pun galandang serang. Tingkek sumangaik inyo dalam bamain bisa dikatokan cukuik tinggi jo persentase 70 persen hinggo 80 persen pado patandiangan panuah.

Katiko bamain di posisi galandang serang, Kenny Anderson sabana acok mambuka ruang untuak manggarik di kotak pinalti lawan sarato undak ragu-ragu untuak turun baliak ka garih balakang untuak marabuik bola dari pamain lawan jo manjapuik bola. Kenny juo acok manggiriang bola jo malewati banyak pamain lawan. Inyo juo kadang bisa tibo-tibo manyipak ka gawang nan manjadi gol bagi timnyo. Inyo cukuik tarampil dalam balari surang jo pangirim umpan nan punyo tujuan nan jaleh. Salain bisa diposisikan sabagai galandang sarang, Kenny Anderson juo sasuai untuak bamain sabagai panyarang utamo. 

## Karier

Kenny Anderson marupokan saurang alumni dari akademo sipak bola RKC Waalwijk. Inyo juo pernah bamain untuak tim junior Willem II Tilburg. Namun inyo labiah banyak baprestasi di tim sipak bola nan patamo.

Inyo mangawali musim patamo di tim senior pado tahun 2012/2013, namun iko indak bajalan sacaro lancar. Inyo indak bisa manyumbangkan ciek pun gol bagi tim sarato timnyo pernah mangalami kakalahan telah. Akhianyo inyo cuma diagiah kasampatan bamain tigo kali salamo musim itu.

Du musim salanjuiknyo, inyo diagiah kasampatan untuak manjadi pamain inti. Inyo mampu mambuktikannyo jo mancetak 4 gol dalam 25 kali bamain di patandiangan nan diikuikannyo. Namun disayangkan, pakambangan nan kancang iko indak salareh jo tingkek kamajuan dari anggota tim Waalwijk nan lain. Di akhia musim, Waalwijk turun tingkek ka kasta tingkek duo di Liga Sepak Bola Balando Eerstedivisie. Walau pun baitu, Kenny tetap batahan manggunokan saragam kuniang-biru nan manjadi ciri khas Waalwijk hinggo musim 2014/2015.

Dek kualitas lawan di Eerstedivisie nan indak sakuek di Liga Utamo Eredivisie, katarampilan Kenny samaik rancak. Inyo mampu mancetak 4 gol dari 17 patandiangan nan dikuikkannyo hinggo akhia musim. Kenny Anderson barasia mancataikkan namonyo dalam daftar pancetak gol jo salapan gol nan dicetaknyo jo ikik bamain sabanyak 39 patandiangan di sado ajang kompetisi sipak bola basamo jo tim RKC Waalwijk.

Mancaliak prestasi nan dicapai Kenny bagi klub RKC Waalwijk, tim dari Liga Skotlandia banamo Heart of Midlothian baminaik untuak mandapekkannyo. Kenny pun bapindah ka tim sipak bola Skotlandia, tampek di mano ayahnyo dilahiakan. Kenny pun mambantu tim Heart of Midlothian untuak promosi nan katiko itu ado di kasta kaduo Liga Skotlandia ka tingkek paliang ateh. Namun, di musim barikuiknyo, Kenny indak diagiah kapacayoan untuak tampil samo sakali. Pado bulan Januari 2016, inyo mamutuihkan untuak baliak ka Waawijk.

Walau pun kontraknyo baru ka habih pado bulan Juli 2016. Manuruik dari siaran pers resmi nan dikaluan dek Heart of Midlothian, pamutuihan kontrak kenny alah disapakati sacaro basamo dek inyo maupun tim. Hal iko mambuek Waawijk indak paralu managluakan biaya samo sakali untuak mampakarajokan Kenny baliak. Namun, Kenny cuma dijadikan tim cadangan nan cuma bamain 8 kali jo cuma mancetak 1 gol. Barulah musim barikuiknyo inyo manjadi pamain inti nan macetak 7 gol dari 31 patandiangan di Eerstedivisie.

## Karier Internasional
Kenny Anderson bisa bamain untuak tigo nagari: Skotlandia, Balando jo Indonesia. Inyo bamain untuak tim Skotlandia U17 pado tahun 2008. Sabalunnyo Kenny pernah bamain untuak tim Balando U14 jo tim Balando U15.   

## Statistik

## Paluang Naturalisasi
Kenny Anderson masuak dalam salah satu pamain sipak bola nan ka dinaturalisasi dek Kamantarian Pamuda jo Olahraga. Inyo diharokan bisa bamain dalam formasi 4-3-3. Salain di posisi panyarang utamo bekonyo inyo diharokkan bisa maisi lini tangah lapangan.

## Rujuakkan